
Kasutusloa andmine ( Aleksandr Puškini tänav L1, Vaivara tänav, Vaksali tänav)

1. ASJAOLUD JA MENETLUSE KÄIK:

19.08.2019 ehitisregistri keskkonda laekus läbivaatamiseks Aleksandr Puškini tänav L1, Vaivara tänav, Vaksali tänav ehitatud sademeveekanalisatsioonile kasutusloa taotlus nr. 1911371/16042. Taotlusele on lisatud ehitusprojekt, ehitusdokumentatsioon.
19.08.2019 ehitisregistri  keskkonnas, koduleht www.ehr.ee,  on genereeritud kasutusloa eelnõu nr  1912371/12726,  menetluse nr 182135, ning eelnõu suunatud OÜ-le VKG Elektrivõrgud, AS-le Gaasivõrk, Linnamajandusametile, maakorralduse ja geodeesia osakonnale 

kooskõlastamiseks.

Ehitusseadustiku § 130 lõike 2 punkti 2 kohase kontrolli kohta on 21.08.2019 koostatud akt, milles ehitise ülevaatuseks kaasatud isikud avaldavad oma arvamust ehitiste kohta kasutusloa andmiseks. 

09.09.2019 ehitisregistri elektroonilises keskkonnas kõik menetlusse kaasatud isikud kooskõlastasid kasutusloa eelnõu.

21.08.2019 ehitise omaniku esindaja on tagastanud ehitiste nõuetele vastavuse kontrollimise akti. Kõik kaasatud isikud, ehitusettevõtja, omanikujärelevalve vastutavad spetsialistid hindasid Aleksandr Puškini tänav L1, Vaivara tänav, Vaksali tänav ehitatud sademeveekanalisatsiooni vastavaks nõuetele ning ehitise nõuetele vastavuse kontrollimise aktil kinnitasid oma allkirjadega, et ehitusseadustiku § 55 loetletud põhjused kasutuslubade väljastamisest keeldumiseks puuduvad.

Seega ehitusseadustiku § 55 kohaselt Aleksandr Puškini tänav L1, Vaivara tänav, Vaksali tänav ehitatud sademeveekanalisatsioonile kasutusloa andmisest keeldumise põhjused puuduvad ning võib anda kasutusloa kõrvaltingimustega

2.   ÕIGUSLIKUD ALUSED:

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2.
Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste 

       menetlemine ning linnavalitsuse vastavasisuliste korralduste ettevalmistamine, mille 

       alusel toimub ehitusloa või kasutusloa andmine, muutmine, kehtetuks tunnistamine või 

       andmisest keeldumine.

3. OTSUS:

Väljastada Aleksandr Puškini tänav L1, Vaivara tänav, Vaksali tänav ehitatud sademeveekanalisatsioonile kasutusluba, ehitatud ehitusprojekti töö nr. VK4519, projekteerija OÜ Visiitplus, kohaselt.

RAKENDUSSÄTTED:

4.1. Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

